મુંબઈ, 13 જુલાઈ : બૉલીવુડના દિગ્ગજ અભિનેતા પ્રાણ થોડાંક કલાક પહેલાં જ પંતમહાભૂતમાં વિલીન થઈ ચુક્યાં છે. તેમના પુત્ર સુનીલે તેમને અગ્નિદાહ આપ્યો. તેમના અંતિમ સંસ્કારમાં સદીના મહાનાયક અમિતાભ બચ્ચન સિવાય કોઈ મહત્વની કે મોટી બૉલીવુડ હસ્તી હાજર નહોતી. જોકે વિલન ઑફ મિલેનિયમ પ્રાણના અંતિમ સંસ્કારમાં બૉલીવુડમાં પ્રાણની વિલનગિરીનો વારસો જાળવતાં કેટલાંક મોટા વિલનો જરૂર હાજર રહ્યા હતાં. તેમની હાજરી ઉડીને આંખે વળગતી હતી.